



GRAD NOVSKA, Trg dr. Franje Tuđmana 2, Novska, OIB: 09112913581 kojeg zastupa gradonačelnica  Marija Kušmiš, mag. oec. kao prodavatelj (u daljnjem tekstu: prodavatelj)
     
  i

VENKA GRADNJA d.o.o. za građenje, trgovinu i usluge, Novska, Staroselska 44, OIB: 53495746568 koje zastupa direktor Mario Pranjić, kao kupac (u daljnjem tekstu: kupac), ugovorne strane

sklopili su ----------------2026. slijedeći

UGOVOR
O KUPOPRODAJI ZEMLJIŠTA
 (kč. br. 5557/2 k.o. Novska)

u daljnjem tekstu: Ugovor

Uvodna  odredba 
Članak 1.

Ugovorne strane suglasno utvrđuju slijedeće:

1. Prodavatelj je proveo Javni natječaj prikupljanjem pisanih ponuda, za prodaju neizgrađenog građevinskog zemljišta u vlasništvu Grada Novske u Poduzetničkoj zoni Novska, oznake kč.br. 5557/2 ORANICA ULICA BOGOSLAVA LJEVAČIĆA površine 13046 m2, upisano u zk. ul. 5171 k.o. Novska (u daljnjem tekstu: zemljište). Prema odredbama Urbanističkog plana uređenja Grada Novske (“Službeni vjesnik Grada Novske”, broj: 31/07, 49/07, 19/13, 54/18, 40/20, 21/21, 60/21, 65/22, 102/22 i 72/23) na zemljištu je planirana izgradnja građevina gospodarsko poslovne namjene.
 
2. Gradsko vijeće Grada Novske kao ovlašteno tijelo prodavatelja donijelo je Odluku o prodaji zemljišta iz stavka 1. ovog članka najpovoljnijem ponuditelju, trgovačkom društvu VENKA GRADNJA d.o.o. za građenje, trgovinu i usluge iz Novske, radi realizacije ponude i poslovnog plana ponuditelja. 

Predmet ugovora
Članak 2.

(1) Slijedom utvrđenog, prodavatelj prodaje, a kupac kupuje neizgrađeno građevinsko zemljište u Poduzetničkoj zoni Novska, oznake kč. br. 5557/2  ORANICA ULICA BOGOSLAVA LJEVAČIĆA površine 13046 m2, upisana u zk. ul. 5171 k.o. Novska, u Zemljišnoknjižnom odjelu u Novskoj, Općinski sud  Kutina (u daljnjem tekstu: zemljište).




Članak 3.

Kupoprodajna cijena

(1) Prodavatelj i Kupac suglasno ugovaraju kupoprodajnu cijenu za nekretninu iz članka 2. ovog ugovora u iznosu od 90.000,00 EUR (slovima: devedeset tisuća eura) koju se kupac obvezuje isplatiti u roku 15 dana od sklapanja ovog ugovora  na račun prodavatelja IBAN HR 402340009-1829300005 poziv na broj HR 68, 7889-OIB Kupca.

(2) Porez na prijenos (isporuku) građevinskog zemljišta plaća kupac u skladu s pozitivnim zakonskim propisima (PDV).

Upis prava vlasništva
Članak 4.

(1) Prodavatelj ovlašćuje kupca da na osnovi ovog Ugovora i Tabularne izjave prodavatelja, bez ikakve daljnje dozvole ili odobrenja, ishodi upis prava vlasništva na zemljištu kč. br. 5557/2 ORANICA, ULICA BOGOSLAVA LJEVAČIĆA površine 13046 m2, upisana u zk. ul. 5171 k.o. Novska, kod Zemljišnoknjižnog odjela u Novskoj, Općinskog suda u Kutini u svoju korist, uz istovremeni upis prava nazadkupa i zabrane otuđenje i opterećenja  zemljišta u korist Prodavatelja do ispunjenja ugovora.

(2) Kupac izričito dopušta da se na zemljištu iz stavka 1. ovog članka bez ikakve njegove daljnje dozvole ili odobrenja izvrši upis obveznog prava nazadkupa za korist Prodavatelja koji zadržava pravo da otkupi prodano zemljište natrag od kupca po istoj cijeni po kojoj je kupio zemljište. 

(3) Kupac izričito dopušta da se na zemljištu iz stavka 1. ovog članka bez ikakve njegove daljnje dozvole ili odobrenja izvrši upis zabilježbe zabrane otuđenja i opterećenja zemljišta bez suglasnosti Prodavatelja do ispunjenja ugovornih obveza kupca.

Članak 5.

Prodavatelj predaje, a Kupac stupa u posjed kupljenih Nekretnina nakon isplate kupoprodajne cijene. 

Obveze Kupca
Članak 6.

(1)  Kupac je je u roku od pet godina od sklapanja ovog ugovora izgraditi građevinu prodajno servisnog centra s prodajnim prostorom, servisnom radionicom i skladištem i pribaviti  uporabnu dozvolu za građevinu u roku od pet godina od sklapanja ovog ugovora. 
(2) Ako kupac ne ispuni obvezu iz stavka (1) ovog članka, prodavatelj ima pravo nazadkupnje zemljišta po kupoprodajnoj cijeni koju je kupac platio prodavatelju,  bez kamata,  i/ili raskid ovog ugovora zbog neispunjenja. 



(3) Ako prodavatelj raskine ugovor radi neispunjenja kupac je dužan vratiti zemljište Gradu Novska bez prava na bilo kakvu naknadu ili obeštećenje za uložena sredstva. Kupac zadržava pravo sa sobom uzeti materijal i stvari koje je izgradio/ugradio  na zemljištu ako se one mogu odvojiti, a da se time ne uništi građevina odnosno zemljište. Grad Novska zadržava pravo na naknadu štete koja mu je postupanjem kupca nastala.

Obveze Prodavatelja
Članak 7.

Prodavatelj se obvezuje kupcu izdati brisovno očitovanje za brisanje prava nazadkupa i zabilježbe otuđenja i opterećenja zemljišta upisanog za korist prodavatelja, u roku od osam dana od ispunjenja ugovora.
   
Tereti i prava trećih osoba
Članak 8.

(1) Prodavatelj jamči kupcu da je zemljište koje je predmet kupoprodaje, njegovo vlasništvo u cijelosti. 

(2) Na zemljištu je uknjiženo pravo služnosti  pristupa, izgradnje i održavanja 10(20) kV kabelskog dalekovoda od TS 35/10 kV "Novska" do TS 10(20)/0,4 kV "Bročice 1-Ribička" i 35 kV kabelskog dalekovoda od TS 35/10kV "Novska" do DTS 10(20)/0,4 kV "Novska 40-Industrijska zona jug, z akorist HEP d.d. Zagreb.

Troškovi
Članak 9.

(1) Kupac se obvezuje podmiriti troškove koji su prethodili raspisivanju javnog natječaja za prodaju zemljišta: trošak procjembenog elaborata u iznosu od 322,50 EUR u roku od 15 dana od dana sklapanja ovog ugovora na račun prodavatelja IBAN HR 402340009-1829300005 poziv na broj HR 68, 7889-OIB kupca.

(2) Troškove vezane uz sklapanje ovog ugovora i prijenosa vlasništva na zemljištu snosi Kupac.

Završne odredbe
Članak 10.

Nakon što su pročitale Ugovor, stranke potvrđuju da razumiju prava i obveze koje iz ugovora proizlaze, te ga u znak prihvata vlastoručno potpisuju. 

Ovaj ugovor stupa na snagu danom ovjere potpisa obiju ugovornih strana.

Članak 11.

(1) Ovaj Ugovor sklapa se u dva primjerka od kojih se jedan ovjerava kao izvornik za potrebe kupca, a drugi zadržava javni bilježnik.  
(2) Za potrebe prodavatelja ovjerava se jedna preslika izvornika. 
KLASA: 944-03/26-01/3
URBROJ: 2176-4-02-26-6
Novska, ---------------------



              PRODAVATELJ						            KUPAC
             Gradonačelnica                                                                                        Direktor                    

   ____________________   						   ___________________
              Marija Kušmiš						        Mario Pranjić

